L’Ajuntament augmenta un 21,3% el servei de teleassistència - Ajuntament de Molins de Rei
Home / Notícies / L’Ajuntament augmenta un 21,3% el servei de teleassistència
L’Ajuntament augmenta un 21,3% el servei de teleassistència
Durant el primer trimestre del 2012, hi havia 117 persones que esperaven accedir al servei i actualment en són 36. Aquesta millora ha comptat amb la col·laboració de l’Obra Social de La Caixa que hi ha aportat 6.470 euros.
Actualment, a Molins de Rei hi ha actives 307 teleassistència a persones grans. L’objectiu del Govern municipal és mantenir el reforç de les polítiques socials i d’atenció a les persones en el pressupost del 2013. En el cas de la teleassistència el repte és cobrir el 100% de les peticions i eliminar la llista d’espera.
Recordem que el servei de teleassistència consisteix en un aparell amb el qual les persones grans que viuen soles estan connectades permanentment als serveis d’urgència per a qualsevol necessitat que tinguin. El cost anual d’una teleassistència és de 107 euros, dels quals l’Ajuntament assumeix 77 euros (el 72%) i l’usuari 30 euros.